section_heading: Osnovne "dženderističke" ideje s kojima se antidženderistički pokret konfrontira
paragraph_text: Mnogi feministički<ref> i LGBT<ref> aktivisti, te feministički intelektualci<ref> zalažu se da najprije sagledamo "rod" kao nešto različito od biološkog spola, kako bi se potom moglo pristupiti tzv. dekonstrukciji tako shaćenog "roda" koji obuhvaća sve stereotipe o tome što bi ljudi - kao muškarci i žene - trebali biti i što bi trebali činiti u životu. Takve dekonstruktivističke aktivnosti provode se također i na polju umjetnosti.<ref> U tome se oni oslanjaju na skup ideja koji je izvorno formiran u lezbijsko feminističkim i separatističko feminističkim krugovima u New Yorku 1980.- ih godina, makar njihovi kasniji pobornici nisu nužno radikalni poput separatističkih feministica. Taj skup ideja uključuje sagledavanje o suštinski konfliktnom odnosu između društvenih grupa - definiranih rasom, imovinskom moći i rodom - koje se nadograđuje na izvorna marksistička stajališta. Konflikt između muškaraca i žena se u povijesnim društvima očituje kroz tzv. seksizam, gdje se u patrijarhalnim sustavima uspostavljaju socijalne strukture pomoću kojih muškarci tlače žene. Feminističke autorice nude različite - u nekim slučajevima radikalne - pristupe kako bi se razriješio taj socijalni konflikt.<ref>